*EKL-yhdistysten ja piirien puheenjohtajat ja opintovastaavat, Pro Seniorit Seniorikerhot*

**KOULUTUSAVUSTUSTEN HAKU SYKSY 2025**

EKL:n yhdistykset ja piirijärjestöt sekä Pro Senioreiden Seniorikerhot voivat hakea TSL-opintokeskuksen välittämää valtion taloudellista tukea koulutustoiminnalleen. Tuet haetaan alla olevien ohjeiden mukaisesti Eläkkeensaajien Keskusliitosta.

Hakuaika **Haku syksyn 2025 koulutustoimintaa varten alkaa 1.4.2025 ja päättyy 25.5.2025.**

Hakeminen Koulutustunnit haetaan hakulomakkeella, joka löytyy EKL:n kotisivuilta osoitteesta www.ekl.fi/toiminta/avustukset-yhdistyksille/koulutusavustus/. Lomakkeita voi myös tilata maksuttomasti: [jarkko.utriainen@ekl.fi](mailto:jarkko.utriainen@ekl.fi), puh 050 436 3449.

Hakulomakkeen kaikki kolme sivua täytetään. Lomakkeeseen kirjataan haettavien koulutusten nimet ja opinnolliset tavoitteet sekä niiden arvioidut kestot opetustunteina.

Koulutus Koulutus/kurssi on opinnollinen tapahtuma, jossa tietty ryhmä opiskelijoita perehtyy kouluttajan johdolla opiskeltavaan aiheeseen. Kriteerit täyttävällä koulutuksella on

* selkeästi esitetty opinnollinen tavoite
* ohjelma sekä nimeltä nimetty kouluttaja
* vähintään 10 opiskelijaa.
* Koulutus kestää vähintään yhden oppitunnin (45 min).

Opinnollinen tavoite  
Koulutusavustushakemukseen kirjatuilla opinnollisilla tavoitteilla ilmaistaan selkeästi ne asiat, tiedot ja taidot, joita osallistujien odotetaan koulutuksessa oppivan. Yhdistysten koulutusten opinnollisten tavoitteiden kuvaus voidaan tehdä myös yhteistyössä EKL:n kanssa. Koulutusavustusta ei myönnetä kerho- eikä harrastustoimintaan. Kaikki toteutuneet oppitunnit raportoidaan, vaikka kuluja ei koulutuksessa olisikaan ollut.

Hakulomakkeen palautus  
Hakulomake tulee toimittaa **viimeistään 25.5.2025** Eläkkeensaajien Keskusliittoon, os. EKL ry, Koulutus, PL 168, 00531 Helsinki **tai** sähköpostitse osoitteeseen [jarkko.utriainen@ekl.fi](mailto:jarkko.utriainen@ekl.fi). Lisätiedot: Jarkko Utriainen, [jarkko.utriainen@ekl.fi](mailto:jarkko.utriainen@ekl.fi), puh. 050 436 344.